मौसम बदला: एक सप्ताह में दोगुने हुए टमाटर के भाव
मौसम में बदलाव के साथ हीं सब्जियों के भाव भी बढ़ने लगे हैं। इस सप्ताह से सब्जियां के भाव पांच से दस रुपये प्रति किलो महंगी हो गई हैं। टमाटर के भाव एक सप्ताह में ही दोगुने हो गए हैं। पिछले सप्ताह 5 रुपए किलो बिकने वाले टमाटर इस सप्ताह 10 से 12 रुपए प्रति किलो तक बिक रहे हैं। एक पखवाड़े पूर्व टमाटर 2 रुपए किलो बिकने के बाद भी इसे खरीदने के लिए ग्राहक नहीं मिल रहे थे। इस कारण कई किसानों ने टमाटर मवेशियाें को खिला दिए थे। भटे के भाव भी एक सप्ताह में दोगुने हो गए है। भटे 10 रुपए किलो बिक रहे हैं। 20 रुपए किलो बिकने वाली बरबटी 60 रुपए किलो तक पहुंच गई है। पालक और अन्य सब्जी की आवक कम होने से महंगाई बढ़ी है। खीर 30 रुपए किलो, हरी मिर्ची 40 रुपए किलो, कद्दू 40 रुपए किलो तक बिक रही है। पत्ता गोभी, फूलगाेभी, मिर्ची, आलू और प्याज की कीमतों में कोई ज्यादा बदलाव नहीं हुआ है। महिला सविता बाई ने बताया गर्मी में अक्सर सब्जियों के भाव बढ़ जाते हैं। अभी गर्मी शुरू होते ही सब्जियों के दाम बढ़ने लगे हैं। दाम बढ़ने से घर का बजट बिगड़ने लगा है। व्यापारी राजेश डढो़ले ने बताया गर्मी के साथ ही सब्जियों की आवक कम हो रही है। इसके कारण दाम बढ़ रहे हैं। आगामी दिनों में सब्जियों के दाम और बढ़ने की संभावना है।
बैतूल. भाव बढ़ने के बाद हाट बाजार में कम रही भीड़।
hin_Deva hin_Deva hin_Deva